Държавен вестник, бр. 37, 2019 г., стр. 37

БРОЙ  37	
Д Ъ Р Ж А В Е Н  В Е С Т Н И К 	
СТР.  37  
§ 2. (1) Проектите, подадени до влизане в 
сила на тази наредба, се разглеждат по досе­
гашния ред.
(2) Изпълнението и отчитането на догово­
рите за финансово подпомагане, сключени до 
влизането в сила на наредбата, се извършват 
съгласно отменената Наредба № 1 от 2014 г. за 
финансово подпомагане на спортни дейности. 
§ 3. До края на 2020 г. на финансово подпо­
магане по чл. 2, ал. 3, т. 1 подлежат дейности по 
проекти, свързани с изпълнението на приетата 
с Решение № 953 на Министерския съвет от 
2018 г. национална програма по чл. 7, т. 3 от 
отменения Закон за физическото възпитание 
и спорта. 
§ 4. Наредбата влиза в сила от деня на об­
народването є в „Държавен вестник“.
Министър:
Красен Кралев
3264
ВИСШ СЪДЕБЕН СЪВЕТ
Наредба за изменение и допълнение на Наредба 
№ 1 от 2017 г. за конкурсите за магистрати и 
за избор на административни ръководители 
в органите на съдебната власт (ДВ, бр. 17 от 
2017 г.)
§ 1. В чл. 5 ал. 1 се изменя така: 
„(1) Съответната колегия на Висшия съде­
бен съвет определя до 10 на сто от броя на 
свободните длъжности в съда, прокуратурата 
и следствените органи за заемането им чрез 
конкурс за първоначално назначаване. Процен­
тите се определят поотделно според нуждите 
на всеки орган на съдебната власт за всяко от 
нивата в съда, прокуратурата и следствените 
органи. Нуждите се определят с мотивирано 
решение на съответната колегия на Висшия 
съдебен съвет въз основа на оценка на кадровата 
обезпеченост на всеки орган на съдебна власт, 
преценка на натовареността и становищата на 
административните ръководители.“
§ 2. В чл. 11 т. 4 на ал. 2 се отменя.
§ 3. В чл. 42 се правят следните изменения:
1. Създава се нова ал. 7:
„(7) В случай на отказ от встъпване в 
длъжност в срока по чл. 161, ал. 1 от ЗСВ на 
повишен или преместен кандидат се преми­
нава към следващия по реда на класирането 
до окончателното заемане на конкурсните 
места съгласно реда и условията по чл. 193, 
ал. 3 от ЗСВ.“
2. Досегашната ал. 7 става ал. 8.
§ 4. В чл. 43 се правят следните изменения:
1. Алинея 2 се изменя така: 
„(2) За целите на назначаване при условията 
и по реда на чл. 193, ал. 6 от ЗСВ предходната 
конкурсна процедура се счита за приключила 
с приемането на първото решение по реда на 
чл. 193, ал. 3 от ЗСВ, с което съответната ко­
легия на Висшия съдебен съвет повишава или 
премества съдия, прокурор или следовател по 
поредността на класирането до попълването 
на местата в съответния орган на съдебната 
власт.“
2. Алинея 3 се изменя така: 
„(3) Срокът по ал. 1 започва да тече от датата 
на приемане първото решение на съответната 
колегия на Висшия съдебен съвет, с което по 
реда на чл. 193, ал. 3 от ЗСВ са повишени или 
преместени класираните кандидати, независи­
мо от последваща отмяна на същото в случай 
на обжалване.“
3. Алинея 4 се изменя така: 
„(4) Отказът на назначен по реда и условията 
по чл. 193, ал. 3 от ЗСВ кандидат да встъпи 
в длъжност прегражда възможността му за 
участие в процедурата по чл. 193, ал. 6 от ЗСВ.“
4. Алинея 5 се изменя така: 
„(5) Решението за назначаване по реда и 
условията на чл. 193, ал. 6 от ЗСВ се приема 
от съответната колегия на Висшия съдебен 
съвет след влизане в сила на решението за по­
вишаване или преместване по реда на чл. 193, 
ал. 3 от ЗСВ и встъпването в длъжност на 
назначените кандидати в съответния орган на 
съдебната власт.“
5. Създава се нова ал. 6:
„(6) При приемане на решението по чл. 193, 
ал. 6 от ЗСВ съответната колегия проверява 
дали следващият по реда на класирането кан­
дидат отговаря на изискванията на чл. 191 от 
ЗСВ, както и дали притежава необходимите 
професионални и нравствени качества.“
6. Досегашната ал. 6 става ал. 7.
7. Досегашната ал. 7 става ал. 8. 
8. Създава се ал. 9: 
„(9) В случай на съвпадащ период на провеж­
дане на конкурс за преместване и конкурс за 
повишаване за един и същи орган на съдебната 
власт и при наличие на освободена в срока 
по чл. 193, ал. 6 от ЗСВ длъжност решението 
за назначаване по посочената разпоредба се 
приема в конкурса за преместване.“
§ 5. В чл. 47 т. 4 на ал. 5 се отменя. 
§ 6. Параграф 1 от допълнителните разпо­
редби се отменя.
§ 7. В образец 1 към чл. 11, ал. 1 т. 4 се 
отменя.
§ 8. В образец 2 към чл. 11, ал. 1 т. 4 се 
отменя.
Преходна разпоредба
§ 9. Разпоредбите на чл. 43, ал. 2 – 9 се при­
лагат по отношение на всички неприключили 
до влизането им в сила конкурси, с изключение 
на тези, по които вече е постановено решение 
по чл. 193, ал. 3 от Закона за съдебната власт.
Представляващ Висшия съдебен съвет:
Боян Магдалинчев